Diari Oficial de la Generalitat Valenciana


Sumari del DOGV 1345, del 12-07-1990 (1990/818194)

RESOLUCIÓ del conseller d'Obres Públiques, Urbanisme i Transports, d'11 de maig de 1990, per la qual queda aprovat definitivament el Projecte de Primera Revisió del Pla General d'Ordenació Urbana de Gandia.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1345

Data del DOGV
:   12-07-1990

Secció del DOGV
:   ALTRES DISPOSICIONS

Número del document
:   1990/818194


Data del document
:   11-05-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, d'11 de maig de 1990, per la qual queda aprovat definitivament el Projecte de Primera Revisió del Pla General d'Ordenació Urbana de Gandia.  
Vist el Projecte de Primera Revisió del Pla General d'Ordenació Urbana de Gandia.  
Vist que, amb data 20 de novembre de 1989, l'Ajuntament de Gandia sol·licità l'aprovació definitiva del Projecte de Primera Revisió del Pla General donant compliment al que disposen l'article 40.1 b) de la Llei del Sòl i 131 i següents del Reglament de Planejament, en relació amb el 157.3 del mateix Reglament.  
Vist que aquest Projecte de Modificació fou aprovat inicialment pel Ple de la Corporació Municipal el dia 2 de febrer de 1989, després del dictamen de la Comissió Informativa d'Urbanisme.  
Vist que el citat acord fou publicat en el BOP de 4 de març de 1989, en el DOGV de 10 d'abril de 1989 i en el diari Levante de 31 de març de 1989.  
Vist que durant el període d'informació pública no es va presentar cap al·legació a l'esmentat Projecte de Revisió.  
Vist que el Ple de l'Ajuntament, amb data 6 de juliol de 1989 adoptà l'acord d'aprovar provisionalment el Projecte de Revisió.  
Vist que, per donar compliment a l'article 131.1 del Reglament de Planejament, l'Ajuntament de Gandia sol·licità un informe de la Diputació Provincial de València el dia 11 de juliol de 1989, la qual va emetre un informe favorable amb data 11 d'octubre de 1989.  
Vist que, donant compliment al mateix article, l'Ajuntament sol·licità un informe de la Comissió Territorial d'Urbanisme amb data 11 de juliol de 1989.  
Vist que la Comissió Territorial d'Urbanisme acceptà que era procedent fer la revisió, tot i que suggerí la conveniència de grafiar el ramal Oliva-València del punt de connexió de la variant i la N-332, i també la possibilitat d'estudiar la prolongació dels carrers Dos de Maig l'Abat Solà fins al punt de connexió de la variant i la C-320, per tal d'aconseguir una millor distribució del trànsit provinent d'aquesta última carretera al nucli urbà de Gandia.  
Vist que la Comissió Territorial d'Urbanisme considerà incomplet el document perquè només reflectia en una memòria i en uns plànols les modificacions concretes introduïdes en el Pla, sense haver fet un nou document del Pla General que es constituiria pròpiament com la revisió d'aquest. Per aquesta raó va requerir a l'Ajuntament un refós d'aquesta documentació amb l'actual Pla vigent.  
Vist que el projecte consisteix en:  
A) Nou traçat del desviament de la CN-332 al pas per la població i reajustaments derivats d'aquest.  
B) Supressió del sistema general d'aparcament de vehicles.  
C) Localització al polígon Alcodar de l?escorxador i mercat municipal.  
D) inclusió del sector de la finca Rausell en la categoria de sòl urbanitzable no programat.  
E) Reajustament de la canalització i traçat del riu Serpis i protecció de barrancs i avingudes.  
F) Desafecció de la planta de tractament de residus sòlids i protecció dels terrenys desafectats.  
Atés que la revisió que s'hi pretén s'inclou en les normes urbanístiques del Pla General i en l'article 154.3 del Regla ment de Planejament per la qual cosa es considera justificada.  
Atés que, com justifica l'Ajuntament en l'escrit presenta en resposta al que manifesta la Comissió Territorial d'Urbanisme, la seua proposta respecte del ramal del punt de la CN 332 i la variant s'està estudiant per part del MOPU; la prolongació recomanada dels carrers Abat Solà i Dos de Maig fins al punt de connexió de la variant i la C-320 es realitza en el planejament vigent a través de la carretera d'accés a Banirredrà i el mateix carrer Dos de Maig que hi figuren com a sistemes locals.  
Atés que la connexió es realitza per tal que no coincidesca l'esmentat punt de la variant amb la CC-320 i la connexió de dits vials, que quedaran separats 150 m de l'actual CC-320, solució que facilitarà i unificarà els accessos des d'aquesta a la variant.  
Atés que, quant a l'objecció formal plantejada per la Comissió Territorial d'Urbanisme donat el nombre i l'escassa complexitat de les modificacions, la documentació incorporada al projecte el fa de fàcil comprensió i no calla refosa. No obstant això, i tenint en compte el nombre de modificacions que, des que s'aprovà el Pla General s'han dut a terme, l'Ajuntament prepara una refosa que actualitze el Pla General vigent, on incorporarà aquestes modificacions.  
Atés que, pel que fa a l'alteració dels sistemes generals de mercat, aparcament de vehicles pesants i escorxador, mitjançant la ubicació dels esmentats serveis públics en el polígon industrial d'Alcodar (mercat i escorxador o al costat d'aquest (aparcament al·ludit) respon a la necessitat d'adaptar-ne la localització a la situació real prevista a curt termini de la xarxa viària, i també a la protecció de l?esmentat polígon industrial.  
Atés que l'alteració de l?estructura territorial proposada és d'escassa entitat, per tal com els terrenys destinats inicialment a sistema general s'integren ara en el sòl urbanitzable no programat i els que pertanyen a aquesta categoria de sòl es transformen en sistema general d'aparcament.  
Atés que, pel que fa al reajustament de la canalització del riu Serpis i protecció de llits fluvials, barrancs i avingudes es justifiquen per les recents inundacions que han hagut, que obliguen a prendre les mesures aportunes per evitar que es tornen a produir.  
Atés que s'ha donat compliment a allò previst en els articles 40.1. b) i 41.1 i 2 de la Llei del Sòl i articles 125, 126, 127, 128, 130 i 131 del Reglament de Planejament.  
Atés que aquest conseller és competent per a aprovar definitivament, d'acord amb l'article 40.1 b) de la Llei del Sòl i el 131 del Reglament de Planejament.  
Vistos els preceptes legals citats, la Llei del Sòl, la Llei de Procediment Administratiu i d'altres disposicions legals d'aplicació general, i en virtut de les facultats que confereix l'article 35.1, c) de la Llei del Sòl, l'article 31.9 de l?Estatut D'Autonomia de la Comunitat Valenciana i l'article 3r. del Decret del Consell 24/87 de 16 de març pel qual es regulen els òrgans urbanístics de la Generalitat Valenciana, resolc:  
Aprovar definitivament el Projecte de Primera Revisió del Pla General d'Ordenació Urbana de Gandia.  
Contra aquesta Resolució que no esgota la via administrativa, es podrà interposar recurs de reposició davant d'aquest conseller dins del termini d'un mes, comptat des de l?endemà al de la publicació d'aquesta, que serà previ al contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar dins del termini de dos mesos des de la publicació de la resolució del recurs de reposició, si aquesta fóra expressa, o en el d'un any des de la data d'interposició de l?esmentat recurs de reposició, si no fóra objecte de resolució; tot això sense perjudici de la interposició de qualsevol altre recurs que es considere procedent.  
València, 11 de maig de 1990.   
El Conseller d'Obres Públiques, Urbanisme i Transports: Eugeni Burriel de Orueta.